ফয়সাল আহমেদ ফাহিম

মোহাম্মদ ফয়সাল আহমেদ ফাহিম (জন্ম: ২৪ ফেব্রুয়ারি ২০০২; ফয়সাল আহমেদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।

২০১৪–১৫ মৌসুমে, মাত্র ১২ বছর বয়সে, বাংলাদেশী ফুটবল ক্লাব মাসুমপুরের যুব পর্যায়ের হয়ে খেলার মাধ্যমে ফাহিম ফুটবল জগতে প্রবেশ করেছেন এবং পরবর্তীকালে সিলেট এবং বিকেএসপির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাইফের হয়ে চার মৌসুমে ৫৭ ম্যাচে ১১টি গোল করার পর ২০২২–২৩ মৌসুমে তিনি ঢাকা আবাহনীতে যোগদান করেছেন।

২০১৬ সালে, ফাহিম বাংলাদেশ অনূর্ধ্ব-১৫ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় চার বছর যাবত বাংলাদেশের বয়সভিত্তিক দলের হয়ে খেলার পর, তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

প্রারম্ভিক জীবন
মোহাম্মদ ফয়সাল আহমেদ ফাহিম ২০০২ সালের ২৪শে ফেব্রুয়ারি তারিখে বাংলাদেশের সিরাজগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ফাহিম বাংলাদেশ অনূর্ধ্ব-১৫, বাংলাদেশ অনূর্ধ্ব-১৮ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৬ সালে বাংলাদেশ অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ৪ বছরে ১৮ ম্যাচে অংশগ্রহণ করে ৯টি গোল করেছেন।

২০২১ সালের ১৩ই নভেম্বর তারিখে, ১৯ বছর, ৮ মাস ও ২০ দিন বয়সে, বাম পায়ে ফুটবল খেলায় পারদর্শী ফাহিম মালদ্বীপের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন।https://www.transfermarkt.com/spielbericht/index/spielbericht/3703838 তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2021-november-bangladesch-malediven/ ম্যাচটি বাংলাদেশ ২–১ গোলের ব্যবধানে জয়লাভ করেছিল।https://www.national-football-teams.com/matches/report/32507/Bangladesh_Maldives.html বাংলাদেশের হয়ে অভিষেকের বছরে ফাহিম সর্বমোট ১ ম্যাচে অংশগ্রহণ করেছেন।

পরিসংখ্যান
আন্তর্জাতিক

 দল  সাল  ম্যাচ  গোল বাংলাদেশ  ২০২১  ১  ০ ২০২২  ৬  ০ সর্বমোট  ৭  ০

তথ্যসূত্র

বহিঃসংযোগ






বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:সাইফ স্পোর্টিং ক্লাবের ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:বাংলাদেশের অনূর্ধ্ব-২৩ আন্তর্জাতিক ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:এশিয়ান গেমসে বাংলাদেশের ফুটবলার
বিষয়শ্রেণী:বসুন্ধরা কিংসের ফুটবলার